Lo-Renz-O/malagasy-sentence huggingface dataset:
Endrika asehon’ny mpiteny araka ny efa voalaza dia mizara ho roan y itenenan’ny mpiteny ao amin’ity lahateny ity. Andaniny, lahateny entina hanindrotsindronana ny hambom-pon’ny mainty hoditra rehetra izy ity ka endrika maneho fandrangitana ny itenenana no avoitan-drado. Mandrangitra satria abaribarin’ny mpiteny hiray toerana ny zava-misy iainan’ny olona rehetra na mainty na fotsy amin’ny antsipirihiny sy ny toe-javatra mampahonena enti-manambany ny mainty hoditra. Endrika malahelo no isintonan’ny mpiteny ny itenenana ny hambom-pon’ny itenenana mba hitroatra sy hiady ny fampitoviana ny fitondrana ny olona rehetra na mainty na fotsy. Ankilany, lahateny hanesoana ny fotsy hoditra namolavola ny lalàna mba hanavakavahana ity lahateny ity. Hita taratra ao amin’ny lahateny tokoa mantsy fa maneso azy ireo rado raha nampivoitra ireo saritsarim- pitoviana itondrana ny mainty sy ny fotsy eo anivon’ny fiarahamonina sy ny firenena eo amin’ny fanaovana adidy. An’isany azo itarafana izany fanesoana izany mivantana ny famerimberenana sy ny fomba fanoratra ny teny mitovy tsy vitan’izay maneso fotsiny anefa no endrika asehon- drado amin’ity itenenana ity fa hita ho masiaka sy mamelively mafy izy mba hanehoany ny hatezerany sy ny fankahalany ny toe-tsaina entin’izy ireo manavakavaka.
Ny fijaliako no fandreseko fifaninanana nampanaovin ny gazety ny sakaizan’ny tanora ireo tantara roa ireo dia efa navoaka boky avokoa ary efa samy nahatratra ny edisiona fahadimy. Ankoatra ireo dia efa nivoaka ihany koa ny haingom-pirenena voninkazon-jaridaina 1939 ny fahantrako no fiadanako diamondra malagasy ondry botry natositosika 1955
Ny fanangonana akora takina ny firotsahana an-tsehatra ataon’ny mpikaroka mba hahazoana ireo akora ilaina. Tsy ampy, araka izany, ny mahalala ireo hevitra teôrika fotsiny, fa tsy maintsy mandeha any an-toerana ny mpikaroka mamantatra ny tena zava-misy marina ao amin’ilay fiarahamonina ho an’ireo mpikaroka antrôpôlôjika aza dia tena zava-dehibe tokoa ny firotsahana an-tsehatra, satria tsy ampy anaporofoana ny tena zava-misy marina ny fahalalana ananany ary mety hisy fiovana ilay fiaraha-monina ka tsy mitovy ny fiarahamonina taloha sy ankehitriny. Hoy i r. P adolphe razafintsalama manamafy izany mifantoka indrindra amin’ny fiaraha-monina aman-toe-javatra ankehitriny ny fepetra miantoka ny fisiany na mampiova azy, ny lalàna mifehy azy 1 araka izany dia nisy ny resadresaka nifanaovaonay tamin’ny mponina sy ny fifaneraserana bebe kokoa tamin’izy ireo nandrindra ny fanangonana ny akora. Olona eo amin’ny 190 no nifampidinihina tao anatin’ny fokontany 13. Ny 130 tamin’izy ireo dia ireo olona tsy mpikambana ao amin’ny cecam ary ny 60 kosa dia mpikambana ao amin’ny cecam. Ny tomponandraikitra tao anatin’izany dia eo amin’ny 30 ary ny 160 dia tantsaha avokoa, 18 taona ka hatramin’ny 84 taona izy ireo. Nofidina ny fifampiresahana tamin’ireo zoky olona noho izy ireo heverina ho mahafantatra bebe kokoa ny momba ny fiarahamonina sy ny tantara. Nandritra ny roa volana sy tapany no nanaovana ity angona akora ity tany an- toerana dia nanomboka ny 13 desambra 2004 ka hatramin’ny faha 03 marsa 2005. Raha io fotoana nanaovana ny fanadihadiana io dia tsapa fa tsy mbola mahafeno ny fepetra takina amin’ny antrôpôlôgy, araka izay ambaran’i evans pritchard hoe ny antrôpôlôgy dia tokony ho vonona handany fotoana betsaka amin’ny fanadihadiana ataony, tokony hifandray akaiky sady maharitra amin’ny mponina hiasany ary tokony handinika ireo lafin- javatra maro mikasika ny kolontsainy sy ny fiainana ara piarahamonina. 2 1 r. P adolphe razafintsalama 1995, tari-dalana hoenti-manadihady ny fiaraha-monina ntaolo, institut supérieur de théologie et de philosophie ambatoroka antananarivo, in toko i ny entrôpôlôjia oharina amin’ny siansa sasany tak 9 2 evan e. Pritchard, 1969, anthropologie sociale, payot, paris, tak 79 l’anthropologie doit être prêt à passer beaucoup de temps sur son enquête; il doit rester en contact étroit et permanent avec les populations sur lesquelles il travaille et il doit étudier tous les aspects de leur culture et de leur vie sociale iii-
Ny antony siantifika eo amin’ny lafiny taranja dia efa nanomboka tany amin’ny taona voalohany no nanarahana ny zana-taranja antrôpôlôjia ka hatramin’ny fiafaran’ny fotoam-piofanana. Efa nisy rahateo ny fanaovana firotsahana an-tsehatra madinika, mikasika izay fahaizana amam-pahalalana norantovina. Tiana araka izany ny zana-taranja antrôpôlôjia, ka niriana tokoa ny hahazoana mampihatra izany fianarana natao izany sy ny fahaizana azo , fa tsy hionona fotsiny eo amin’ny lafiny teôria.
Mampahafantatra ny zava-misy no ataon’ny mpanoratra. Mpitondra tenin’ny mpiara- belona aminy izy, ary mipetraka ho vavolombelon’ny tantara ny asa soratra apetrany. Hoy f. Rakotonaivo, ao amin’ity ampahan-dahateny ity ny asa soratra izay mivela mantsy dia vavolombelona sy dindon’ny sombin- tantaran’ny fiainan’ny olom-pirenena tsirairay sy ny an’ny firenena; vavolombelona itarafana ny firaisana sy ny heverina ho fifandraisan’ny mpiara-monina sy ny tany onenany. 53 ny mpanoratra ihany koa dia manambara ny ao am-po tsy miloaka sy ny tebitebin- tsain’ny mpiara-belona aminy54 amin’ny alalan’ny asa soratra. Tsy sasatra izy ny mitatitra izay rehetra hitany na tsapany. Ny zava-nisy teto madagasikara nanodidina ny taona 72, toy ny fahantrana sy ny tsy fitoviana, ohatra, dia ambaran’i di amin’ity tononkalo iray ity misy ankizy tsy mitafy ,
Fehin’ny fizarana faharoa ity fizarana faharoa ity no namahavahana ireo fombafomba rehetra atao rehefa misy maty. Nahitana zana-pizarana telo mazava tsara ihany koa izany, ka ny zana- pizarana voalohany no nasongadinana ireo fihetsika amam-pomba aseho sy tanterahin’ny mpiaramonina ireo. Mizara roa lehibe izany. Misy ireo asa na fihetsika aman-toetra tanterahin’ny velona amin’ny maty ho mari-pitiavana toy ny fampandroana , fampiakanjoana, fanolorana lamba. Ao ihany ireo adidy raisin’ny velona samy velona hifanasoavana. Miseho amin’ny alalan’ny fihetsika ihany koa izany. Ohatra ny fifampiononana sy fifankaherezana, ny fifanampiana amin’ny alalan’ny boky mavo118 sy fitondrana ary ny fiaraha-misalahy amin’ny asa aman-draharaha mandritra io fotoam-pahoriana io. Ny zana-pizarana faharoa kosa indray no nanehoana, fa misy fitaovana ampiasaina ny riba izay tanterahina, ka nosokajiana toy izao izany ao ireo ampiasaina amin’ny maha fitaovana azy, misy kosa ireo maneho tandindona ary ny farany dia ireo fitaovana mandray roa. Izany hoe sady ampiasaina amin’ny maha fitaovana fampiasa azy an-davanandro no mirakitra tandindona ihany koa. Ny mahakasika ny fandevenana no novahavahana tao amin’ny zana-pizarana fahatelo izay namaranana ity fizarana ity, ka nasesy natolotra tamin’izany ireo fihetsika atao rehefa mandevina sy ny ny hevitra raketin’izany.
Lavo amin-jany tsy moramora. Atahôro ny nify miady aminazy. Tafirafitry amin’i lematy tsy mentsy bagna. Zany bagna tsy antitry. Bagna tanora mandany varin-jaza. Tabolabolam-bato tsy mitsikembo. Vato fisaka an-drano tsy milomagno. Vato magneto saha manjary riagna. Bidôbidô-bato miôrin-tsaha tsy ialan’amalogno. Nialako ny sôva momba ny vato. Volagna an-tampon-doha tsy mety lany.
Ellenberger h, 1994, histoire de la découverte de l’inconscient. Paris, fayard , 10. Fainzang, s. , 2000, la maladie, un objet pour l’anthropologie. 11. Freud, s. , 1923, le moi et le ça. Traduction de l’allemand par le dr. S. Jankélévitch en 1923, édition complétée le 6 octobre 2002 à chicoutimi, québec.
Ii-1-4 famaranana ny teny swahili no tena manasongadina ny mpisolo tena tampisaka na dia samy ananan’ny teny roa tonta aza izy ireo. Miovaova endrika araka ny tsinjara toerana izy ireo amin’ny teny swahili noho izy samy hita amin’ny toerana telo ao ny mitovona, ny miasa toy ny tsofoka ary ny mitovana, fa amin’ny toerana iray kosa ny amin’ny teny malagasy dia ny manaraka ny anarana faritany ihany. Ity fiasa farany ity no misy itovitovizan’ny teny roa tonta.
Ny fandaminana ny fiainana andavanandro ny tontolo iainan’ny olona dia manampy azy amin’ny fiainana sy ny fahafantarana ny izao tontolo izaony, izany hoe ny tontolo manodidina azy no mandrindra ny fiainana andavanandrony ka manamora ny fiatrehany izany. Ho an’ny malagasy, ny tontolo manodidina azy no akany famantatra mba handrindrany ny fotoam-pambolena, na hanamboarany ny fandaharam-potoanany. Ohatra maneho izany ny famantaran-taona malagasy ririnina mikorintsana ny amberivatry amin izay, ka efa miala ny tazo, ary sahy midina amorontsiraka ny mpanao be ririnina izay tsy mbola efan ny tazo. Tapi- kintsana ny ravi-mangahazo ka efa famboly ny tahony. Afafy ny ketsam-barialoha. Lohataona misy orana mampisara-taona; maneno ny kankafotra ; vaky vony ny ambiaty, ary afafy ny ketsan ny vary vaky ambiaty, mamontsina ny aviavy, vaky vony ny paiso ; maniry ny tany ka tsy tsara atao feta ; vaky vony ny vero ; miantomboka ny tazo any ambany ; mandefa anaka ny goaika ; mikakakaka ny androngo ; mamaky loha sola ny taninadro. Fahavaratra tafiditra ao ny fararano midona ny orana, manao oran- kateloana sy oran-kerinandro aloha vao mamporèny ny ranonorana. Tonga ny fararanom-barialoha. Mando mololo ny orana ; mandrara-boanjo am-bavahady ; mandavo katsaka, manao ilaifito tonga ny fararanon ny vaky ambiaty. Mihintsana ny ravin-kazo, mivalan-drahona ny lanitra ; miandoha ny filatsahan ny fanala, ary tafahodina indray ny ririnina. Cousins, fomba malagasy, p.20-21
Aorian’izay dia atolotry ny solontenan’ny mpanjaka ho an’izay rehetra manatrika eo ny kafe iray kafitera, dite iray kafitera, ary toaka telo litatra hiaraha-misotro ho mariky ny fiaraha-mifaly ka ny kafe sy dite no zaraina aloha izay vao ny toaka. Rehefa lany
Amin ny fototeny mitsatokany lalànan ny tsindry no mamaritra sy manavaka azy amin ny fototeny hafa. Ny vaniny farany no misy ny tsindry amin ny fototeny mitsatoka tsy mikisaka na mifindra toerana ny tsindry amin ny fototeny na tovonana izy na tovanana. Ankoatra ny fampiasana fanita-pototeny az- ; av- ; an- ; as- tsy mandigana vanin-teny anefa ny fikisahan ny tsindrim-peo fa mikisaka ao amin ny zanapeo a ao amin ny fanita- pototeny fotsiny ihany. Ohatra lo mando lovina bè manabe mibè, beàzina amin ireo fototeny mitsatoka misy fanita-pototeny dia mikisaka ny tsindry mankao amin ny zanapeo faharoa. Rehefa atao verindroa ny fototeny mitsatoka dia ao amin ny fiverenany faharoa no misy ny tsindrim-peo. Ohatra lo lolo bè bèbè raha miaraka amin ny tsirinteny izy dia toy izao ny fisehony manabè manabebè beàzina bebeàzina ny fanita-pototeny noipeetrahan ny tsindry rehefa tovanana -ina na -ana ny fototeny mitsatoka ohatra bè be-àz-ina fy fi-àz-ina
Najoro araka ny volavolan-kevitra naorin’andriamatoa rajaobelina serge, filoha ambonin’ny fikambanana ankehitriny, ny ong fanamby. Najoro mba hikajy sy hampivoatra ny fiarovana ny ala sy ny harena an-dranomasina ny fikambanana. Ny fiarovana ny tontolo iainana no nanaovana ny asa fikarohana. Tsapa fa maro ireo ala efa mihasimba sy ho lany tamingana ka mahatonga ny fiovaovan’ny toetr’andro. Loharanom-pivelomana tokoa ny tontolo iainana ary mifaningotra hatrany ny fiainan’ny olombelona sy ny zava-boary manodidina azy 31 azo ambara avy amin’izany fa antoky ny fampivoarana ny mponina amin’ny lafiny rehetra ny tontolo iainana. Izany indrindra no nijoroan’ny fanamby dia ny hisian’ny tetikasa fiarovana ny harena voajanahary eto madagasikara. Tarigetra ijoroan’ny fikambanana ny hametraka ho fanamby ny fanajariana ny tontolo, amin’ny alalan’ny fiaraha-midinika sy fiaraha-miasa ho an’ny tombontsoan’ny lehilahy sy ny vehivavy, ka hanome lanja ireo sehatra rehetra ivelaran’ny tsy miankina sy ny haitao vaovao, mitondra ho amin’ny fikajiana maharitra ny harena voajanahary ny hahazoan’ny mponina tsy ankanavaka tombon-tsoa amin’ny fitantanana ireo harena voajanahary ao aminy no fototra ijoroan’izany amin’ny fampiasana ny fomba fijery miralenta na ny approche genre izany hoe, fampitoviana lenta ny lehilahy sy
Mitovy ny zanapeo indonezianina sy ny zanapeo malagasy. Azo aseho amin’ny alalan’ny fafana tokana ny toetra mampiavaka azy ireo, saingy ny fomba anehoana azy ireo eo amin’ny fanoratana tsotra no misy fahasamihafany. Amin’ny ankapobeny, ny feon-teny i dia aseho amin’ny alalan’ny tarehin-tsoratra tsotra i raha miasa am-piandohan’ny voanteny na anaty voanteny, fa aseho amin’ny alalan’ny tarehin-tsoratra y raha miasa am-paran’ny voanteny. Ny voanteny ? Misi dia soratana misy eo amin’ny soratra tsotra. Mety miseho amin’ny alalan’ny tarehin-tsoratra mitambatra ia ny feon-teny i ny feon-teny va? ? Gina dia soratana vangiana. Ny feon-teny u dia mandrakariva aseho amin’ny alalan’ny tarehin- tsoratra o eo amin’ny fanoratana tsotra, na aiza na aiza toerana misy azy; ny voanteny ? Uluna dia soratana tsotra olona. Indraindray, aseho amin’ny alalan’ny tarehin-tsoratra mitambatra oa ny feon-teny u ; ny voanteny voasoratra fampijoroana dia tononina fampidzu? Runa .
Voajanahary ao amin’ny olombelona ny fampitahana ny zava-misy iainana sy ny zavatra manodidina azy, hany ka tsapany sy tsaroany avy hatrany ny fahalemena raha vao mahita ny fahambonian’ny hafa. Izany no ilazan’i harioley ao amin’ny sombin-tantara ny taombaovaon’i nenimialy hoe raha tsy ny mason’ny olombelona manko, dia tsy mba fahoriana ny tsy fisiana. 53 mora kokoa ho an’ny mahantra no manakatra ny hoe tsy fananana, fa sarotra ho an’ny mpanan-karena ny hahatsapa izany, araka ny voalazan’ny latimer rangers hoe tsy tiako ny harena satria raha manana izany aho dia inoako fa tsy hahatsiaro intsony ny madinika sy ny valalabemandry 54 na tiana anefa na tsy tiana dia fiarahamonina roa tsy afa-misaraka ny fahantrana sy ny fananan-karena izay hamafisin’i e. D andriamalala hoe mahagaga fa ny toerana iainan’ny mpanapitrisa no ahitana indrindra koa ny tsy mahavelona afo 55
Tsy vitsy ny mpanoratra no mihira ny hakanton’ny tanindrazana niaviany. I lolo rajohns, ohatra, ao amin’ilay tononkalo nofy sa , dia mampitaha an’i madagasikara amina tovovavy tsara tarehy sy miravaka. Toy izao ny ampahany amin’izany nisy zazavavy niakatra ny rian-dranomasina indiana, niakanjo akanjo fotsy lava sy nitafy lamba hariry madinika.
Fehiny hita nandritra iny toko voalohany iny fa niangaly ny fomba fanehoany hevitra tokoa ny mpanoratra. Nataony hatrany izay hampangitakitaka ny mpihaino. Mivantambantana sy tsy tia miolakolaka ireo mpandray anjara ao amin’ny tantara. Toy ny manatri- maso izay zava-miseho toy ny vaky fasana mihitsy ny mpihaino, hany ka mihorohoro fatratra.
Mino an’andriamanitra izany, satria, tofoky ny fihetsik’ireo olon-tiany izay milaza fa tia an’andriamanitra taminy izy. Araka ny tantara dia toa manankina ny fitiavany amin’ny zavatry ny nofo i lala, ka matetika miteraka olana aminy sy ny olon-tiany izany. Mahagaga anefa fa toa izany toetrany izany no mampiraikiraiky ny tovovavy aminy. Marina mihitsy ny voalazan-dratrema william fa ny mpandray anjara fototra ao amin’ny asa soratr’i e. D. Andriamalala dia tsara tarehy, manan-karena, manam-pahaizana, sns , noho ireo toetrany ireo anefa no toa vao mainka mahasarika ny manodidina azy, indrindra ny vehivavy.27 tsy dia tia misehoseho ihany kosa ity tovolahy ity, ary na dia hita taratra fa manana ny ampy aza dia tsy mba misehoseho. Porofon’izany ny fanehoan’ny mpanoratra ireo entana tsotsotra tao an-tranony, raha tonga tao i lisy. Mipetraha ianao! Hoy indray aho nanolotra seza tonta iray anao. Nitopy teny amin’ny fatan- kely ny masonao. Noraisinao ny ravim-boafotsy efa nangorovitsika dia nitady izay hisotroana azy ianao fa tsy nahita afa-tsy bakoly iray teo ambony kesika nihohoka. Tsy manana afa-tsy iny aho, hoy aho nihomehy, fa misotroa aloha ianao tak 4 tia namana i lala ary tsy dia mba nanana ady tamin’ireo sakaizany izy fa saika nahazo fahafaham-po tamin’ny fifandraisany tamin’izy ireo.28 tsy azo hadinoina fa tia tanindrazana ihany koa izy, ary nasehony izany nandritra ny ady tamin’ny raharahan’ny 1947. Lisy tsy dia ahitana taratra ny fahazazan’ity tovovavy ity kosa ao amin’ny tantara. Nanomboka teo amin’ny fotoana nahalalany an’i lala no nahitana fa tovovavy be fihetseham-po izy. Ny asa soratr’i lala fotsiny, ohatra, dia ampy nitiavany ity tovolahy ity. Nisy tantara hafahafa niantefa teo ambany mason’ity tovovavy be vetsovetso iray, indray ndro, izay nanaitra azy mafy, ka nitarika azy hanatona mpanonta pirinty, mba hahalalany bebe kokoa ny amin’ilay nanao ny lahatsoratra. Nanoratra ilay tovovavy,
Tarafina amin’ny endri-pitondrana tamin’ny vanim-potoana nitondrany zoky ray aman-dreny -andriana -fanjanahan-tany; repoblika 1 ka hatramin’izao fanadihadiana lahatsoratra na lahabolana; fampitahana eo amin’ireo lafiny ireo loharano, endrika isehoany ;
Tsy nivalampatra loatra tamin’ny toerana ny boky vakivakim-piainana. Hita anefa fa ny ankamaroan’ny toerana rehetra nalehan’i tsiry dia nahitany faisana avokoa. Anabeazan’ny mpanoratra ny mpamaky izany, fa na aiza na aiza no aleha, dia mety hahitana fahoriana avokoa. Hazavain’ny mpanoratra kokoa izany ao amin’ny boky onjam-pilafila. Nizara roa ny toerana niainan’i bako, dia antananarivo sy mahajanga. Toa fahoriana sesilany no niainany teto antananarivo. Niaina tamim-pifaliana kosa izy tany mahajanga; ary izay sombim-pahasambarana tsy hitany tany mahajanga, dia nofenoiny teto antananarivo. Manabe ny mpamaky eto ny mpanoratra fa tsy tokony hionona fotsiny amin’ny zava-misy ny tsirairay, fa tokony hikaroka hevitra sy vahaolana hatrany, satria tsy misy mafy tsy laitry ny zoto, ary tsy misy mangidy tsy telina tsy mora anefa izany fa ilaina indrindra ny finiavana hoenti-miatrika ny fiainana iray manontolo. Ankoatra izany, dia efa fanabeazana sy fanomezana fahalalana ny mpamaky no nataon’ny mpanoratra amin’ny fampiasana ireo toerana samy hafa nizoran’ny fitantarana. Araka ny efa nambara tao amin’ny firazarana voalohany, dia misy fanoritsoritana vitsivitsy nomen’ny mpanoratra momba ny toerana iray ohatra boanamary, antafia 109
Mahatonga ny mpianatra hahay mifantina sy mandalina ny fahalalana atolotra ny ffh. Miandalana ny fampiharana ny ffh eo amin’ny sehatry ny fampianarana, izany hoe tsy atao tery vay manta fa ezahina hazava tsara amin’ny mpianatra ny lalana hizorany amin’ny fanatanterahana azy. Afototra amin’ny fandaharam- pianarana atolotry ny fanjakana ny fampianarana ary atodika amin’ny zavatra iainan’ny mpianatra eo amin’ny fiarahamonina misy azy. Tarihina ny mpianatra hahay mifantina sy mandalina ny fahalalana atolotra azy. Ohatra hampianatra mikasika ny fandrosoana ny mpianatra taona faharoa ao amin’ny lisea manandriana. Ilaina ny fampahafantarana ny mpianatra ny fanazavana mikasika ny fandrosoana nefa tsy hisy vokatsoa ho azy ny fanaovana tsianjery fotsiny ny lesona azony fa ny fampiharana izany no hitondra fiovana eo amin’ny fiainany. Maro karazana ny endrika isehoan’ny fandrosoana, fa anjaran’ny mpianatra ao an-toerana no mifantina izay endrika fandrosoana hanatsarany ny fiainany. Zanaka tantsaha ny ankamaroan’ireo mpianatra, araka izany, rehefa avy mianatra mikasika ny fandrosoana izy dia tokony hitady hevitra hanatsarana ny fambolena sy fiompiana ary ny asa tanana.
Tofok’izy ireo, koa aleony mody fanina soa fa mbola misy sahy 30 toa anao ranadahy misolo vava azy ireo hampita hiaka sy toreo hipaka eny am-bava ady hanaitra sy hiangavy 35 ireo izay tsy marenina sy tsy minia fanina mbola vonona hampiarina hitondra indray an-tananany marainan’izy ireo 40 eny ranadahy heno ny antsonao na dia misy mihidy fo, manetsina tadiny tsy te ho voatsiny 45 soa fa misy anao izay mbola tena sahy misolo vava azy hamaky vava ady. Lydiary 6 oktobra 1990
Tany amin’ny faritra antanalan’ikongo, hono, nisy ampanjaka iray nanana ny maha izy azy tokoa. Tao amin’ny tanàna antsoina hoe marofohy no nipetrahany. Nanana mpanompo iray izay tena natokisany izy dia tsy iza fa i kalo. Niteraka lahitokana ny ampanjaka ary io ihany no mba zanany. Indray andro nampanantsoina tamin’ny toerana anankiray ny ampanjaka rehetra tao amin’ny faritr’ ikongo. Ho an’ny ampanjakan’ i marofohy dia lavitra azy ilay toerana tsy maintsy alehany. Nanapa-kevitra izy fa apetraka amin’ilay mpanompo mahatoky ny fanaraha-maso ny fananana sy ny fikarakarana ny zanany. Naharitraritra ny dian’ny ampanjaka sy ny vadiny. Nandrasana, efa lasa ny iray volana mahery, mbola tsy tonga. Zatra miadana sady mihanta ny zanaky ny ampanjaka amin’ny maha lahitokana azy. Nokarakarain’ikalo tsara ilay zaza tamin’ny voalohandohan’ny nandehanan’izy mivady. Nampijaliany anefa ilay zaza nony taty aoriandriana. Miakatra eny ambony hazo isa-maraina ilay zaza sady mihirahira. Afarany mba hampody haingana ny raiamandreniny izay vorona rehetra mandalo. Efa zatra mihaino ny hirany isa-maraina ireo vorona ireo. Tsy nanao ny fanaony isa-maraina intsony ilay zaza tao anatin’ny telo andro. Na ireo vorona zatra mihaino ny hirany dia nitady an’ilay zazalahy kely. Tao anatin’io telo andro tsy nivoahany ny trano io dia narary ilay zaza ary maty. Nahazo tsindrimandry ny ampanjaka tamin’ny alina nahafaty an’ilay zaza niresaka tamina karazana vorona be dia be ary ny vorondreo no solontenan’izy ireo nitantara ny zavatra niainan’ilay zaza nandritra ny fotoana nandehanan’izy mivady.
Ii-1-2-2- ireo karazana fintana vintana no iantsoan’ny mponina any amin’ny faritr’i maroantsetra ny fintana. Ny mpanjono mampiasa ny vintana no atao hoe mpamintana. Mirefy 25 ka hatramin’ny 200 metatra ny halavany ary mahazaka hatramin’ny 100 kg ny tanjaky ny tadim-pintana ampiasain’ny mpanjono. Misy karazany telo ny vintana ny vintana tsatoko sy ny vintana tariky ary vinta-mandry ny vintana tsatoko dia tadim-pintana iray ahitana lelam-pintana roa na telo. Arotsaky ny mpanjono ao anaty rano amin’ny faritra anjonoany ny fintana ary andrasany eo mandra-pahazony. Azo anjonoana amin’ny alina koa ity karazam-pintana ity. Natao anjonoana karazan-trondro maro toy ny lanorana, sorindra, paskavaly, amboso izy io ny vintana tariky indray dia tadim-pintana iray ahitana lelam-pintana tokana ary tokana ihany. Tsy mba andrasana toy ny teo aloha izy io, fa arotsaka ao anaty rano ary taritaritina avy ao aorian’ny lakana ao. Tsy mijanona amin’ny faritra iray izany ny mpanjono fa mandehandeha. Anjonoana ny trondro mivoaka mitady sakafo toy ny boniky sy thon ny vintana tariky ny vinta-mandry kosa dia tadim-pintana manana halavana 100 ka hatramin’ny 200 m ary misy lelam-pintana maro be manaraka ny halavany. Ity karazana fintana ity dia natao hanjonoana ireny karazan-trondro lehibe ireny. Noho izany, any ampovoan- dranomasina any no ampiasaina azy. Apetraka milona any anaty rano mandritra ny herinandro na indroa herinandro izy io ary aorian’izay vao ampiakarina. Ankoatra ireo voatanisa ireo, karazana fitaovanam-panjonoana efa tranainy nefa mbola ampiasain’ny mpanjono vitsivitsy ao ankiakabe mandraka ankehitriny ihany koa ny fitaovana iray antsoina hoe sihitra.
Misy fijoroana vavolombelona ataon’ireto vehivavy telo tafita teo amin’ny fiainany noho ny fahavitana fianarana ireto ao anatin’io horonantsary zazavavy aho io ramatoa lolita, 34 taona mpitsara sy sahirana ara-pivelomana teo aloha, tsy mba nataony sakana tsy hahavitana fianarana ny fahakelezan’ny fotoana nahafahany nianatra noho ny fikarakarany ny zandriny; ramatoa suzanne, mpanamory fiaramanidina, zanaka mpampianatra sy mpanao varo-mandeha, voatery nipetra-drery fony nianatra nefa tsy nataony sakana tsy hahavitana fianarana izany fa vaomainka aza nampiezaka azy ramatoa ravao cecile, 56 taona, mpamboly sy mpiompy matianina. Kamboty ny tenany nefa nikiry hatrany nianatra. Asehon’izy ireo ao anatin’ny fijoroana vavolombelona izay ataony fa ny finiavana sy ny fiezahana no zava-dehibe hahatafitana amin’ny fianarana. Amin’izany, dia manentana ny ankizivavy rehetra izy mba hiezaka ary hankahery ny namany izay mila ho kivy.